
R E F E R A T   D E   A P R O B A R E
pentru îndreptarea erorii materiale din Hotărârea Consiliului Local nr. 171/2018 privind aprobarea prețului local de facturare al energiei 
termice livrată populației Municipiului Brad, prin sistem 
centralizat, în scopul încălzirii, pentru sezonul 
rece 2018 - 2019


	Prin Hotărârea Consiliului Local nr. 171/2018 s-a aprobat prețul local de facturare al energiei termice livrată populației Municipiului Brad, prin sistem centralizat, în scopul încălzirii, începând cu 01 noiembrie 2018.
	La baza acestui preț a stat Avizul A.N.R.E. nr. 59/22.11.2018. 
Conform acestui aviz, prețul local de facturare al energiei termice livrată populației Municipiului Brad, prin sistem centralizat, în scopul încălzirii se modifică doar la apariția unui ordin al președintelui A.N.R.E. cu privire la o nouă metodologie de stabilire, ajustare sau modificare a prețului local aferent serviciului public de alimentare cu energie termică în sistem centralizat.
Ținând cont de adresa nr. 1399/17.05.2021 a S.C. ”TERMICA BRAD” S.A., înregistrată la Primăria Municipiului Brad sub nr. 27771/17.05.2021, am inițiat prezentul proiect de hotărâre prin care am propus îndreptarea erorii materiale din Hotărârea Consiliului Local nr. 171/2018 privind aprobarea prețului local de facturare al energiei termice livrată populației Municipiului Brad, prin sistem centralizat, în scopul încălzirii, pentru sezonul rece 2018 – 2019, în sensul eliminării sintagmei ”pentru sezonul rece 2018 – 2019” din titlul hotărârii.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. 129 alin. 1, alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

